wickkiey/tamil-wikipedia-chunked huggingface dataset:
# துஞ்சத்து இராமானுசன் எழுத்தச்சன்

## மலையாள எழுத்துகள் ஒருங்கிணைப்பு

எழுத்தச்சன் காலம் வரை மலையாள மொழியில் பலரும் தனித்தனி எழுத்து அமைப்புகளை கொண்டிருந்தனர். அவற்றில் சில:
- 1. *வட்டெழுத்து* - பல்வேறு களரி (பள்ளி)களில் கற்பித்து வந்த 30 எழுத்துகள்கொண்ட (தமிழினை ஒத்த) மலையாள அரிச்சுவடி.
- 2. சமசுகிருதத்தை ஒத்த அரிச்சுவடி.
- 3. நம்பூதிரிகள் பயன்படுத்திய சமசுகிருத அரிச்சுவடி.
- 4. கிரந்தமும் வட்டெழுத்தும் பல்வேறு வகைகளில் இணைந்த பல்வேறு மலையாள அரிச்சுவடிகள்.  
இவ்வாறான பல்வேறு எழுத்து வகைகளால் பள்ளிகளிலும் அறிஞர்களிடத்தும் மிகுந்த குழப்பம் நிலவியது.சமசுகிருதத்தின் தாக்கத்தால் சமசுகிருத ஆக்கங்களை மலையாளத்தில் எழுத வட்டெழுத்துகளும் இடையிடையே கிரந்த எழுத்துக்களும் கொண்டு எழுதப் பட்டன. இவற்றை சரிசெய்ய ஓர் புதிய அரிச்சுவடியை ஏற்படுத்தினாலும் அனைவராலும் ஏற்றுக்கொள்ளுதல் கடினமாகும். ஆதலினால் எழுத்தச்சன் அரிநாம கீர்த்தனையை தான் உருவாக்கிய 51 எழுத்துகள் கொண்ட அரிச்சுவடியை பயன்படுத்தி எழுதினார். அவரது பாடல் பிரபலமானதால், அவர் அமைத்த எழுத்துமுறையும் பிரபலமாயிற்று.31 எழுத்துகள் கொண்ட வட்டெழுத்துகள் பள்ளிகளில் கற்பிக்கப்பட்டு வந்தபோதும், பிரித்தானிய அரசு பத்திரங்களையும் பிற ஆவணங்களையும் பதிய கொண்டுவந்த ஆணைகள் மூலம் எழுத்தச்சனின் எழுத்துமுறை சீர்தரமாக்கப் பட்டது.
# துஞ்சத்து இராமானுசன் எழுத்தச்சன்

## துஞ்சன் பரம்பு

*ஹரி ஸ்ரீ கணபதியே நமஹ* என்பது மலையாள மொழியில் 51 எழுத்துக்களைக் கொண்டதாக உள்ளது. இவ்வாசகத்தைக் கொண்டே சிறார்களுக்கு அரிச்சுவடி பாடத்தை துவங்கும் வழக்கத்தையும் எழுத்தச்சன் தொடங்கி வைத்தார்.இன்றைய கேரளத்தில் விசயதசமி அன்று அவர் வசித்த துஞ்சன்பரம்பு வந்து அங்குள்ள மண்ணைக் கொண்டு அனைத்து சமயத்தினரும் இவ்வாசகம் கொண்டு தங்கள் குழந்தைகளின் கல்வியைத் துவக்குகிறார்கள்.
<blockquote>
*அம்பத்தோரக்சரமும் ஓரோண்ணிதென்மொழியில் அன்போடு சேர்க்க ஹரி நாராயண நம* - அரி நாம கீர்த்தனம் 14ஆம் பத்தி
</blockquote>
# துஞ்சத்து இராமானுசன் எழுத்தச்சன்

## சிலை சச்சரவு

சில ஆண்டுகளுக்கு முன்னர் எழுத்தச்சனுக்கு திரூரில் சிலை எழுப்ப முயற்சி மேற்கொள்ளப்பட்டு எதிர்ப்புகளால் தள்ளிவைக்கப்பட்டுள்ளது.
# நாத்திகம் பி. இராமசாமி

**"நாத்திகம்" பி. இராமசாமி** (1932 - செப்டம்பர் 24, 2009) தந்தை பெரியாரின் கொள்கையை ஏற்று மிகச் சிறந்த பகுத்தறிவுப் பிரச்சாரகராகவும், காமராசரின் தலைமையில் இருந்த காங்கிரஸ் கட்சியின் தலை சிறந்த பேச்சாளராகவும் இருந்தவர். நாத்திகம் என்ற பத்திரிகையை நடத்தி வந்தவர்.
# நாத்திகம் பி. இராமசாமி

## வாழ்க்கைச் சுருக்கம்

1932ஆம் ஆண்டு தூத்துக்குடி மாவட்டம், ஸ்ரீவைகுண்டம் வட்டத்தைச் சேர்ந்த மேல்ஆழ்வார் தோப்பில் பிச்சைக்கனி – பூவம்மாள் தம்பதியின் முதல் மகனாகப் பிறந்தவர் இராமசாமி. 17 வயதில் சென்னைக்கு வந்த இராமசாமி பெரியாரின் கொள்கைகளால் ஈர்க்கப்பட்டு அவரது இயக்கத்தில் சேர்ந்தார். பெரியார் நடத்திய பல போராட்டங்களிலும் பங்கு பெற்று சிறை சென்றிருக்கிறார். நாத்திகம் இராமசாமிக்கு ஆறு மகன்கள், ஒரு மகளும் உள்ளனர். இவர்கள் அனைவருக்கும் சுயமரியாதை திருமணம் செய்து வைத்தார். இதில் இரண்டு திருமணங்கள் சாதி மறுப்பு திருமணமும் கூட.
# நாத்திகம் பி. இராமசாமி

## பத்திரிகையாளராக

1958 செப்டம்பர் 18 ஆம் நாளன்று பெரியாரின் கொள்கைகளை பரப்புவதற்காக நாத்திகம் பத்திரிகையை துவங்கினார். ஆரம்பத்தில் தினசரியாக இருந்து, பின்னர் பத்திரிகை வார இதழாக தொடர்ந்து வெளிவந்திருக்கிறது. 51 ஆண்டுகளாக நாத்திகம் பத்திரிகையை அவர் பல நட்டங்களுக்கிடையில் விடாது நடத்தி வந்தார். மூடநம்பிக்கை எதிர்ப்பு, பார்ப்பனிய எதிர்ப்பு, அனைத்து மதங்களையும் விடாது அம்பலப்படுத்துதல், திரைப்படம், தொலைக்காட்சி, பண்பாட்டு சீரழிவுகளை சாடுதல் போன்றவற்றை உள்ளடக்கிய அவரது இந்த எழுத்துப்பணி இறக்கும் வரை வரை இடைவெளியில்லாமல் நிறைவேறியது.  
பெரியாரின் தொண்டனாக விளங்கிய இவர் பிறகு காங்கிரஸ் கட்சியில் சேர்ந்தார். தலைவர் காமராசரின் சாதனைகளையும், பகுத்தறிவுக் கட்டுரைகளையும் தான் நடத்திவந்த நாத்திகம் இதழில் வெளியிட்டு வந்தார்.
# நாத்திகம் பி. இராமசாமி

## இலக்கியவாதியாக

சிறந்த இலக்கிய வாதியாகவும் திகழ்ந்தார், நாத்திக சிங்கம் பகத் சிங், இதுதான் பார்பன ஆட்சி, ஜெயலலிதா ஆட்சி கொடுமைகள், RRS இந்து பாசிசம், சங்கர மடத்துக்கு சவுக்கடி 1,2,3, சங்கர மடம் பற்றிய உண்மைகள், பெரியார் சிறு கதை தொகுப்பு, சு.சமுத்திரமும் கடலூர் வீரமணியும் போன்ற எண்ணற்ற புத்தகங்களை எழுதியுள்ளார். இலங்கை தமிழருக்காக இலக்கிய வழியிலும் கொள்கை வழியிலும் நம்பிக்கையாக இருந்தார்.  
தமிழக அரசின் பெரியார் விருது, இலக்கிய விருது போன்றவற்றை பெற்றுள்ளார். இவர் நாத்திகம் பிக்சர் என்ற சினிமா நிறுவனம் தொடக்கி மாதவி வந்தாள் என்ற படத்தை எடுத்தார்.
# நாத்திகம் பி. இராமசாமி

## மறைவு

இதய நோயால் பாதிக்கப்பட்ட அவர் மருத்துவ மனையில் அனுமதிக்கப்பட்டு 2009, செப்டம்பர் 24 மாலை காலமானார்.
# படிமம்:Pramasamy.jpg

மூலம்: vinavu.com
# படிமம்:Pramasamy.jpg

## நாத்திகம் இராமசாமி பற்றிய நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.--Kanags <sup>\பேச்சு</sup> 10:57, 25 செப்டெம்பர் 2009 (UTC)
# கடவுள்

**கடவுள்** என்பவர் அண்டம் முழுவதையும் படைத்துக் காப்பவர் என்றும், அவர் எல்லாச் சக்திகளும் பொருந்தியவர் என்றும், இறப்பு, பிறப்பு, இரவு, பகல், இன்பம், துன்பம் போன்ற உலக வாழ்வில் தொடர்புடைய அனைத்தையும் கடந்து நிற்கும் ஏகாந்த (மறைபொருள்) நிலை என்றும் கடவுள் இருப்பதை நம்புபவர்கள் கருதுகின்றனர். உலகம் முழுவதிலும் பரந்திருக்கின்ற பல்வேறு மதங்களைச் சார்ந்தவர்கள் கடவுள் பற்றிப் பல விதமான கருத்துக்களைக் கொண்டவர்களாக இருக்கின்றனர். அன்பு, புனிதம், கருணை என்பவற்றின் மறு பொருள் கடவுள் என கூறுகின்றனர். சில மதங்கள் கடவுள் ஒருவரே என்று நம்புகின்றன. வேறு சில மதங்களைச் சேர்ந்தவர்கள் பல கடவுள்களை வணங்குகின்றனர். சில மதங்களில் கடவுளைப் பல்வேறு வடிவங்களாக உருவகப்படுத்திச் சிலைகளை அமைத்து வழிபடுகின்றனர். வேறு சில சமயங்கள் சிலை வணக்கத்தை முற்றாக எதிர்க்கின்றன. கடவுளை இறைவன் அல்லது ஆண்டவன் எனவும் அழைக்கிறார்கள்.  
கடவுள் நம்பிக்கையுடையவர்களின் எண்ணத்தின் படி, கடவுள் பிரபஞ்சத்தின் படைப்பாளியாகவும், பாதுகாப்பாளராகவும் இருக்கிறார். இயற்கையே கடவுள் என கூறுவோருக்கு கடவுள் பிரபஞ்சத்தின் படைப்பாளராக மட்டுமே இருக்கிறார். ஆனால், பிரபஞ்சத்தை காப்பாவராக அல்ல. கடவுள் அனைத்திலும் உள்ளதாவராய் இருக்கிறார் என்னும் கோட்பாடு உள்ளவர்களின் கருத்து கடவுளே தான் பிரபஞ்சம். நாத்திகத்தில், கடவுள் இருக்கிறார் என நம்பப்படுவதில்லை, கடவுள் தெரியாதவராகவோ அல்லது அறிய முடியாதவராகவோ கருதப்படுகிறார். பல குறிப்பிடத்தக்க தத்துவவாதிகள் கடவுளின் இருப்பிற்கும் இல்லையில் அதற்கு எதிராகவும் வாதங்களை உருவாக்கியுள்ளனர்.  
கடவுளை அறிவதற்கான வழியில் மனித ஆன்மா கடந்து செல்லும் வெவ்வேறு படிகளாக ஒவ்வொரு மதமும் உள்ளன என்றும் எந்தப் படியும் அபாயகரமானதோ, தீமையானதோ அல்ல என்றும் வளர்வதற்கு மறுத்து முன்னேறாமல் கட்டுப்பெட்டியாக நின்றுவிடும் போதுதான் ஒரு மதம் அபாயகரமானதாகின்றது என்றும் சுவாமி விவேகானந்தர் குறிப்பிடுகின்றார்.
மதம் - மனிதன் கடவுள் நிலையை அடைவதற்கான வழியினை வாழ்ந்துகாட்டினார்கள் (இறைவன், ஆண்டவன், யோகிகள், ஞானிகள், மகான்கள்). இவர்களை பின்பற்றி வாழ்ந்த மக்கள் காலம் செல்ல செல்ல அவர்கள் கூறியதை "அனைவரும் ஒன்றே" என்பதை மறந்து மற்றவர்களிலிருந்து தங்களை வேறுபடுத்திக்காட்டப் பயன்படுத்த ஆரம்பித்தனர்.
# கடவுள்

## இந்து சமயத்தில் கடவுள்

இந்து சமயம் இந்தியாவில் தோன்றிய, காலத்தால் மிகவும் தொன்மையான உலகின் முக்கிய சமயங்களில் ஒன்றெனக் கருதப்படுகிறது. ஏறக்குறைய 850 மில்லியன் இந்துக்களைக் கொண்டு உலகின் மூன்றாவது பெரிய சமயமாக இருக்கின்றது. பெரும்பாலான இந்துக்கள் இந்தியாவிலும், நேபாளத்திலும் வசிக்கின்றார்கள். இலங்கை, இந்தோனேசியா, மலேசியா, சிங்கப்பூர், சுரினாம், பிஜி தீவுகள், அமெரிக்கா, கனடா மற்றும் பிற பல நாடுகளிலும் இந்துக்கள் குறிப்பிடத்தகுந்த எண்ணிக்கையில் வசிக்கின்றார்கள்.
நம்பிக்கை, அன்பு, உறுதி என்பவற்றை அடிப்படையாகக் கொண்ட எல்லாவிதமான சமயச் செயற்பாடுகளும், இறுதியாக ஒரே தன்னுணர்வு நிலைக்கே இட்டுச் செல்கின்றன. அதனால்தான் இந்து சமயச் சிந்தனைகள் பல்வேறுபட்ட நம்பிக்கைகள் தொடர்பில் சகிப்புத் தன்மையைக் கடைப்பிடிப்பதை ஊக்குவிக்கின்றன.  
இயற்கையின் நிகழ்வுகளான இடி, மின்னல், காட்டுநெருப்பு போன்றவற்றினைக் கண்ட ஆதி மனிதன், அவற்றைக் கடவுள்களாக வழிபடத் தொடங்கினார்கள். சூரிய தேவன், சந்திர தேவன், அக்னி தேவன், வருண தேவன் என இயற்கையே முதல் கடவுளாகவும், இவற்றை இயக்குகின்ற சக்தியான பரம்பொருளாகவும் உணரப்பட்டது. இந்து சமயத்தவர் கடவுளைப் பல உருவங்களிலும், பெயர்களிலும் வணங்குகிறார்கள். இவ்வாறு வணங்கப்படும் இந்துக் கடவுள்கள் காலத்துக்குக் காலமும் இடத்துக்கு இடமும், பல வேறுபாடுகளுடன் காணப்படினும், இவை அனைத்தையும் ஒரே நெறிக்குள் அடக்கி வைத்திருப்பது இந்து சமயத்தின் சிறப்பியல்பாகும். வேதங்கள் முப்பத்து மூன்று கடவுள்களைப் பற்றிச் சிறப்பாகக் குறிப்பிடுகின்றன.
சிவன், திருமால், பிரம்மன், சக்தி, லட்சுமி, சரஸ்வதி முதலிய ஏராளமான கடவுள்கள் இந்துகளால் வணங்கப்படுகின்றனர்.
# கடவுள்

## இஸ்லாமிய மதத்தில் கடவுள்

இசுலாம் என்பது ஒரிறைக் கொள்கையைக் கொண்ட ஓர் ஆபிரகாமிய மதமாகும். உலகம் முழுவதும் 1.57 பில்லியன் மக்கள் இம்மதத்தை பின்பற்றுகிறார்கள். இது உலகின் மொத்த மக்கள்தொகையில் 23 சதவீதமாகும். இசுலாம், கிறித்தவத்துக்கு அடுத்தபடியாக உலகில் இரண்டாவது பெரியதும் அதி வேகமாக வளர்ந்து வரும் மதங்களில் ஒன்றும் ஆகும்.  
இசுலாம் இரண்டு அடிப்படை மூலாதாரங்களை மட்டும் கொண்டு அமைந்தது. 1. அல்லாஹ்வின் வேதம். (குர் ஆன்) 2. அல்லாஹ்வின் இறுதித் தூதர் முஹம்மது (ஸல்) அவர்களின் வாழ்க்கையில் மார்க்கம் என்ற ரீதியில் அமுல்படுத்தியவைகள். (ஹதீஸ்).  
“கடவுள் ஒருவனே. அவனே அல்லாஹ். அவனைத் தவிர வேறு கடவுள் இல்லை” என்பது இசுலாமின் அடிப்படை நம்பிக்கை ஆகும். அல்லாஹ் என்பது கடவுள் என்ற பொருள் கொண்ட பால்வேறுபாடு காட்டாத ஒரு படர்க்கைச் சொல். இது அரேபிய நாடோடிக் குழுக்கள், தங்கள் தெய்வத்தை குறிக்க பயன்படுத்திய சொல் ஆகும். அல்லாஹ் ஒருவனே இருக்கிறான். படைத்துப் பரிபாலிக்கும் ஆற்றல் அவனுக்குரியது. அவனுக்கு நிகராகவோ, துணையாகவோ யாரும் இல்லை. வணக்கத்துக்குத் தகுதியானவன் அவன் ஒருவன் தான். அவனுக்குச் சொந்தமான திருநாமங்கள் பண்பாடுகள் உள்ளன (என்ற இறைநம்பிக்கை) எனும் பிரதான நுழைவாயில் ஊடாக இஸ்லாத்தின்பால் பிரவேசிக்க வேண்டும். அவனைப் பற்றி அல்குர்ஆன் பல இடங்களில் மிகச்சிறந்த அறிமுகம் தருகின்றது. அவனுடைய ஆட்சி அதிகாரத்தில் பங்கு கொள்ளும் அளவுக்கு அவனுடைய அடியார்களில் யாருக்கும் தகுதியில்லை.
# கடவுள்

## கிறிஸ்தவ மதத்தில் கடவுள்

கிறிஸ்தவம் ஓரிறைக் கொள்கையுடைய சமயமாகும். நாசரேத்தூர் இயேசுவின் வாழ்வையும் அவரது போதனைகளையும் மையப்படுத்தி விவிலிய புதிய ஏற்பாட்டின்படி செயற்படுகிறது. கிறிஸ்தவர் இயேசுவை மெசியா மற்றும் கிறிஸ்து என்னும் அடைமொழிகளாலும் அழைப்பதுண்டு. இவ்விரு சொற்களின் பொருளும் “திருப்பொழிவு பெற்றவர்” (”அபிஷேகம் செய்யப்பட்டவர்”) என்பதாகும். மெசியா என்னும் சொல் எபிரேய மொழியிலிருந்தும் கிறிஸ்து என்னும் சொல் கிரேக்க மொழியிலிருந்தும் பிறந்தவை (கிரேக்கம்: Χριστός, Christos; מָשִׁיחַ, Māšîăḥ -Messiah என்ற எபிரேயச் சொல்லின் மொழிபெயர்ப்பு). சுமார் 2.4 பில்லியன் உறுப்பினர்களைக் கொண்டு (உலக மக்கள் தொகையில் 33.3%) உலகின் பெரிய சமயமாகக் காணப்படுகிறது.  
கிறிஸ்தவம் பல உட்பிரிவுகளைக் கொண்டுள்ளது. இதில் கத்தோலிக்க திருச்சபை மிகப்பெரியதாகும். கிறிஸ்தவம் கி.பி. முதலாம் நூற்றாண்டில் யூத மதத்தின் உட்பிரிவாக இருந்ததாலும், யூதர்கள் எதிர்பார்த்த மீட்பர் கிறிஸ்து என கிறிஸ்தவர்கள் நம்புவதாலும் யூத புனித நூலை பழைய ஏற்பாடு என்னும் பெயரில் விவிலியத்தின் ஒரு பகுதியாக ஏற்கின்றனர். யூதம் மற்றும் இசுலாம் போலவே கிறிஸ்தவமும் தன்னை ஆபிரகாம் வழி வந்த சமய நம்பிக்கையாகக் கொள்வதால் அது ஆபிரகாமிய சமயங்களுள் ஒன்றாகக் கருதப்படுகின்றது.  
இயேசு கிறிஸ்து கடவுளின் மகன், கடவுளால் திருப்பொழிவு பெற்றவர் (மெசியா) என்ற நம்பிக்கை கிறிஸ்தவ சமயத்தின் மையக் கொள்கை ஆகும். உலக மக்கள் அனைவரையும் பாவத்திலிருந்து மீட்கும் பொருட்டு கடவுள் தம் மகன் இயேசுவை அபிடேகம் செய்தார் என்றும், இவ்வகையில் இயேசு கிறிஸ்து பழைய ஏற்பாட்டில் முன் கூறப்பட்ட இறைவாக்குகளை நிறைவேற்றினார் எனவும் கிறிஸ்தவர்கள் நம்புகின்றனர். அவர்கள் ஒரு உயர்ந்த நிலையில் அல்லது வேறு பரிணாமத்தில் கர்ம விதிகளைப் புரியக் கூடியவர்கள் அல்லது அனுபவங்களைப் பெற அல்லது அனுபவிக்கக் கூடியவர்கள், ஆனால் அவர்களும் கர்ம விதிகளுக்குக் கட்டுபட்டவர்களே. புத்தர் கடவுள் இல்லை. அவர் ஒரு விடுதலை பெற்ற மனிதர். பெளத்தர்கள் புத்தரை வழிபடுவதில்லை, மரியாதை செலுத்துகின்றார்கள் அல்லது நினைவு கொள்கின்றார்கள்.
# தெய்வம்

**தெய்வம்** என்பதுஇயற்கைக்கு அப்பாற்பட்டுதெய்வீகமாக அல்லது புனிதமானதாகக் கருதப்படுவதாகும்.ஆக்சுபோர்டு ஆங்கில அகராதி தெய்வம் என்பது "ஓர் இறைவன் அல்லது இறைவி (ஒரு பலதெய்வ நம்பிக்கை கொண்ட மதத்தில்)" அல்லது தெய்வீகமாக மதிக்கப்படும் எதையும் குறிப்பது என்கிறது.சி. ஸ்காட் லிட்டில்டன் என்பவர் தெய்வம் என்பது "சாதாரண மனிதர்களை விட அதிக சக்தியுடன் இருப்பது, ஆனால் மனிதர்களுடன்,சாதாரண வாழ்க்கையின் அடிப்படையான மனோபாவங்களைத் தாண்டி மனிதர்களை புதிய உணர்வு நிலைகளுக்குக் கொண்டு செல்லும் வழிகளில் சாதகமாக அல்லது எதிர்மறையாகத்தொடர்பு கொள்வது" என்கிறார். ஆண் தெய்வம்இறைவன்என்றும், பெண் தெய்வம் இறைவிஎன்றும் அழைக்கப்படுகின்றனர்.  
வணங்கும் தெய்வங்கள்எத்தனை என்பதன் அடிப்படையில் மதங்களை வகைப்படுத்தலாம். ஒரு கடவுட் கொள்கைசமயங்கள் ஒரே ஒரு தெய்வத்தை மட்டுமே ஏற்றுக்கொள்கின்றன (பொதுவாக கடவுள் எனக் குறிப்பிடப்படுகிறார்),பல கடவுட் கொள்கை
சமயங்கள் பல தெய்வங்களை ஏற்றுக்கொள்கின்றன. கெனோதெயிச (பல கடவுள்களில் ஒரு கடவுளை வணங்கும் கோட்பாடு) சமயங்கள்ஓர் உயர் தெய்வத்தை ஏற்றுக்கொள்கின்றன. அதேநேரத்தில் மற்ற தெய்வங்களை மறுப்பதில்லை. மற்ற தெய்வங்களையும்அதே தெய்வீக கொள்கைக்குச் சமமான அம்சங்களாக கருதுகின்றன.  
தெய்வம் நமக்குள், நம்மோடு இருப்பது. கடவுள் நம்மைக் கடந்து உள்ளது.  
கடவுள் என்னும் சொல் திருக்குறளில் இல்லை. தெய்வம் என்னும் சொல் திருக்குறளில் ஆறு இடங்களில் பயின்று வருகிறது.  
1. தெய்வம் என்பது ஊழ். இது நம் உடலோடும் உயிரோடும் ஊழ்த்துக் (பூத்துக்) கிடப்பது.
1. தெய்வம் என்பது ஊழ். தன் குடிப்பெருமை மேலோங்கப் பாடுபடும் ஒருவனுக்கு உதவ ஊழ்த்தெய்வம் வரிந்துகட்டிக்கொண்டு வந்து துணைநிற்கும்.
1. வான் உறையும் தெய்வம்: தெய்வத்தில் இரண்டு நிலைகள் உண்டு. ஒன்று 'வான் உறையும் தெய்வம்'. இதனை யாரும் கண்டதில்லை. வையத்தில் வாழவேண்டிய முறைப்படி வாழ்பவர் இந்த வான்தெய்வத்துக்கு ஒப்பாக வைத்துத் தொழப்படுவர்.
1. எதற்கெடுத்தாலும் சந்தேகப்படாமல் பிறர் குறிப்பறிந்து நடந்துகொள்பவனைத் தெய்வத்துக்கு ஒப்பாக எண்ணவேண்டும்.
1. தெய்வம் எனப் போற்றப்படுபவர் துறவிகள். இல்லறத்தான் பேணவேண்டிய புலத்துறைக் களங்கள் ஐந்து. அவை தென்புலத்தார் எனப்படும் வயது முதிர்ந்தோர், தெய்வம் எனப்படும் துறவிகள், விருந்தினர், ஒருவனைச் சார்ந்து வாழும் ஒக்கல், தான் - என்னும் களங்கள்.
1. கணவன், தெய்வத்தைப் பேணவேண்டும். மனைவி தொழமாட்டாள். காரணம், கணவனே அவளுக்குத் தெய்வம்.
# தெய்வம்

## இவற்றையும் காண்க

| ஊழ் <div></div> | } |
| --- | --- |
<noinclude>  
</noinclude>
# அந்தலைத்தாள்

**அந்தலைத்தாள்** என்பது ஒரு நூலின், முன்புறத்திலும், பின்புறத்திலும் காணப்படும் இரண்டு பக்கங்களைக் குறிக்கும். இவை நூலை விரித்த அளவிலான தாள்கள் ஆகும். இது இரண்டாக மடிக்கப்பட்டிருக்கும். முன்புற அந்தலைத்தாளில் இரண்டாக மடித்த ஒருபகுதி முன் அட்டையின் உட்புறத்தில் முழுமையாக ஒட்டப்பட்டிருக்கும். அடுத்த பகுதியின் மடிப்பை அண்டிய ஓரம் தலைப்புப் பக்கத்தின், அல்லது குறைத் தலைப்புப் பக்கம் இருப்பின் அதன் கட்டிய ஓரத்துடன் இறுக்கமாக ஒட்டப்பட்டிருக்கும். இது போன்றே பின்புற அந்தலைத் தாளின் ஒருபகுதி பின் அட்டையுடனும், மற்றப் பகுதியின் மடிப்பை அண்டிய ஓரம் நூலின் கடைசிப் பக்கத்தின் கட்டிய ஓரத்துடனும் ஒட்டப்பட்டிருக்கும். உண்மையில் இந்த அந்தலைத் தாள்கள் நூலையும் அதன் அட்டையையும் ஒன்றாக இணைத்து வைத்திருக்கின்றன.  
இவற்றின் மேற்படி செயற்பாடு காரணமாக இத் தாள்கள் நூலின் ஏனைய பக்கங்களை விடத் தடிப்பாக இருப்பதுண்டு. பெரும்பாலும் இவை வெறுமையாகவே இருக்கும். சில வேளைகளில் இத்தாள்கள் கறுப்பு, மற்றும் பிற நிறங்களிலும் இருப்பதுண்டு. நூற்பதிப்பின் செலவைக் குறைக்க விரும்பும் பதிப்பகங்கள் சில இத் தாளின் முதற் பக்கத்திலேயே குறைத் தலைப்பை அச்சிடுவதும் உண்டு.
# முன்படப்பக்கம்

என்னும் நூலின் முன்படப்பக்கத்தையும், தலைப்புப் பக்கத்தையும் காட்டும் படம்.]]
**முன்படப்பக்கம்** என்பது ஒரு நூலில், தலைப்புப் பக்கத்துக்கு எதிர்ப் பக்கத்தில் காணப்படும் படத்துடன் கூடிய ஒரு பக்கம் ஆகும். தலைப்புப் பக்கத்தை விரிக்கும்போது பொதுவாகத் தலைப்புப் பக்கம் வலப்பக்கத்திலும், முன்படப்பக்கம் இடப்பக்கத்திலும் இருக்கும். விவிலியம் போன்ற மதிப்புமிக்க பழைய நூல்களில் இப் பக்கம் நுணுக்கமான அழகூட்டல்களுடன் கூடிய பக்கமாக அமையும். இவ்வாறான பல படங்கள் புகழ்பெற்ற வரைகலை உருப்படிகளாகவும் உள்ளன. நூலின் உள்ளடக்க விடயத்துடன் தொடர்புள்ள படங்களே இப்பக்கத்தில் அமைவது வழக்கம். இது நூலில் விவரிக்கப்படும் ஒரு காட்சியாகவோ அல்லது ஒளிப்படங்களாகவோ இருக்கலாம். தற்கால நூல்களில் இப்பக்கம் காணப்படுவது குறைவு.
# குறைத் தலைப்புப் பக்கம்

**குறைத் தலைப்புப் பக்கம்** அல்லது **அரைத் தலைப்புப் பக்கம்** என்பது, நூலொன்றின் முன் பகுதியின் ஒரு கூறு ஆகும். இப் பக்கம் இருப்பின் இது, தலைப்புப் பக்கத்துக்கு முன் காணப்படும். இப்பக்கம், நூலின் தலைப்பு, ஆக்குனர், பதிப்பகம் போன்ற பல தகவல்களைத் தரும் தலைப்புப் பக்கத்தைத் போலன்றி, நூலின் தலைப்பை மட்டுமே கொண்டிருக்கும். இன்றும் நூல்கள் குறைத்தலைப்புப் பக்கத்தைக் கொண்டிப்பினும், செலவைக் குறைப்பதற்காகச் சில பதிப்பகங்கள் இப்பக்கத்தைத் தவிர்த்து விடுவதும் உண்டு. இது தலைப்புப் பக்கம் உள்ள விரிப்புக்கு முதல் விரிப்பில் வலப்புறம் அமைவதனால், முன்படப்பக்கத்தைக் கொண்டுள்ள நூல்களில் இப் பக்கத்தின் பின்புறத்தில் முன்படப்பக்கம் இருக்கும். முன்படப்பக்கம் இல்லாவிட்டால் பெரும்பாலும் இதன் பின்புறத்தில் எதுவும் இல்லாமல் வெறுமையாகவே காணப்படுவது உண்டு.
# அகோபிலம்

**அகோபிலம்** (*Ahobilam*) **திருசிங்கவேள் குன்றம்** எனவும் அழைக்கப்படும் இது தென்னிந்திய மாநிலமான ஆந்திரப் பிரதேசத்தின் நந்தியால் மாவட்டத்திலுள்ள அல்லகட்டா மண்டலத்தில், கிழக்கு மலைத்தொடரின் கரடுமுரடான மலைகள் மற்றும் ஆழமான பள்ளத்தாக்குகளுக்குள் அமைந்துள்ள ஒரு புகழ்பெற்ற நகரமும் கோயில்களின் தொகுப்பும், புனித யாத்திரைத் தலமுமாகும். காடுகள் நிறைந்த மலைகள் மற்றும் குறுகிய பள்ளத்தாக்குகள் கொண்ட நிலப்பரப்பு, பல நூற்றாண்டுகளாக பக்தி மற்றும் யாத்திரைத் தளமாக விளங்குகிறது.  
தெய்வீக பாதுகாப்பு மற்றும் நீதியின் வெற்றியைக் குறிக்கும் விஷ்ணுவின் சிங்கத் தலை அவதாரமான நரசிம்மருக்கு அர்ப்பணிக்கப்பட்ட முதன்மையான வழிபாட்டு மையமாக அகோபிலம் உலகளவில் அங்கீகரிக்கப்பட்டுள்ளது.  
பிரதான கிராமமும் பிரதான கோயில் வளாகமும் அமைந்துள்ள கீழ் அகோபிலம் எனவும் கிழக்கே சுமார் எட்டு கிலோமீட்டர் தொலைவில், செங்குத்தான பள்ளத்தாக்கில் அமைந்துள்ள நவ நரசிம்மர் கோயில்களைக் கொண்ட மேல் அகோபிலம் என இந்த புனித யாத்திரைத் தலம் இரண்டு முக்கிய பிரிவுகளாகப் பிரிக்கப்பட்டுள்ளது. நவ நரசிம்மர் கோயில்கள் ஒவ்வொன்றும் தனித்துவமான உருவங்களையும் ஆன்மீக முக்கியத்துவத்தையும் கொண்டுள்ளன. வியத்தகு நிலப்பரப்பும் பண்டைய புனித கட்டிடக்கலையும் சேர்ந்து ஒரு சக்திவாய்ந்த ஆன்மீக சூழ்நிலையை உருவாக்கி, பக்தர்களையும் அறிஞர்களையும் ஈர்க்கிறது.  
பல தென்னிந்திய வம்சங்களின் ஆதரவால் அகோபிலத்தின் வளமான மத முக்கியத்துவம் பற்றி விவரிக்கப்பட்டுள்ளது. விஜயநகரப் பேரரசு பல கோயில்களின் கட்டுமானம் மற்றும் பராமரிப்பில் முக்கியப் பங்கு வகித்தது. அழகிய திராவிடக் கட்டடக்கலை பாணிகள் மற்றும் மத கலைத்திறனைப் பாதுகாத்தது. இன்று, அகோபிலம் முக்கிய யாத்திரை மையமாக உள்ளது. இங்கு பழங்கால மரபுகள் இயற்கை சூழலுடன் இணக்கமாகத் தொடர்கின்றன. பக்தர்களுக்கு ஆன்மீக அடைக்கலத்தையும் தெய்வீகத்துடனான தொடர்பையும் வழங்குகின்றன.
# அகோபிலம்

## அமைப்பும் சன்னதிகளும்

கோயிலின் நுழைவாயில்]]
அகோபிலம் நகரம் விஷ்ணுவின் மனித-சிங்க அவதாரமான நரசிம்மரின் பத்து சன்னிதிகளைக் கொண்டுள்ளது. இந்தக் கோயில்களின் தொகுப்பு நரசிம்ம வழிபாட்டிற்கான #1 இடமாகவும், ஆந்திரப் பிரதேசத்தில் விஷ்ணுவை வழிபடுவதற்கு #2 சிறந்த இடமாகவும், ஒட்டுமொத்தமாக ஆந்திரப் பிரதேசத்தின் 3-ஆவது மிக முக்கியமான கோயிலாகவும் கருதப்படுகிறது. நகரம் கீழ் அகோபிலம் என்றும் மேல் அகோபிலம் எனவும் பிரிக்கலாம். இவை ஒன்றிலிருந்து ஒன்று 8 கி.மீ. தொலைவில் பிரிக்கப்பட்டுள்ளன. மேல் அகோபிலம் என்பது ஒரு பள்ளத்தாக்கில் பரந்து விரிந்திருக்கும் ஒரு வனப்பகுதியைக் குறிக்கிறது. இந்தப் பகுதி நரசிம்மரின் ஒன்பது வெவ்வேறு சன்னதிகளால் குறிக்கப்பட்டுள்ளது:  
- அகோபில நரசிம்மர்
- பார்கவ நரசிம்மர்
- ஜ்வாலா நரசிம்மர்
- யோகானந்த நரசிம்மர்
- சத்ரவாத நரசிம்மர்
- கரஞ்ச நரசிம்மர்
- பாவன நரசிம்மர்
- மாலோல நரசிம்மர்
- வராக நரசிம்மர்  
| தகவல் | விவரங்கள் |
| --- | --- |
| **பெருமாள் (கடவுள்)** | * **அகோபில நரசிம்மர்** – மூலவர் மற்றும் உற்சவர்; கிழக்கு நோக்கி சக்ராசனத்தில் அமர்ந்திருக்கும் கோலம்
* **ஜுவாலா நரசிம்மர்** – மூலவர் மற்றும் உற்சவர்
* **குரோட / வராக நரசிம்மர்** – மூலவர் மற்றும் உற்சவர்
* **கரஞ்ச நரசிம்மர்** – மூலவர் மற்றும் உற்சவர்
* **பார்கவ நரசிம்மர்** – மூலவர் மற்றும் உற்சவர்
* **யோகானந்த நரசிம்மர்** – மூலவர் மற்றும் உற்சவர்
* **சத்ரவாத நரசிம்மர்** – மூலவர் மற்றும் உற்சவர்
* **பாவன நரசிம்மர்** – மூலவர் மற்றும் உற்சவர்
* **மாலோல நரசிம்மர்** – மூலவர் மட்டும் (அகோபில மடத்துடன் உற்சவர் பயணம்)
* **இலட்சுமி நரசிம்மர்** – மூலவர் (கீழ் அகோபிலம்)
* **பிரகலாத வரதன்** – உற்சவர் (கீழ் அகோபிலம்) |
| **தாயார் (துணைவி)** | * **செஞ்சு லட்சுமி** – அகோபிலேசன் மற்றும் பாவன நரசிம்மரின் துணைவி
* **மகாலட்சுமி** – மாலோல நரசிம்மரின் துணைவி
* **பூ தேவி** – வராக நரசிம்மரின் துணைவி
* **அமிருதவல்லி** - கீழ் அகோபிலம் லட்சுமி நரசிம்மர் மற்றும் பிரகலாத வரதனின் துணைவி |
| **கோயில் குளங்கள்** | * பாவநாசினி தீர்த்தம்
* பார்க்கவ தீர்த்தம்
* இந்திர தீர்த்தம்
* நரசிம்ம தீர்த்தம்
* கஜ தீர்த்தம் |
| **ஆகமம்** | * அனைத்து கோயில்களும் பாஞ்சராத்திரம் ஆகமத்தை கடுமையான ஆகமத்தைப் பின்பற்றுகின்றன'''
* விதிவிலக்கு: பாவன நரசிம்மருக்கு அருகில் உள்ள செஞ்சு லட்சுமிக்கான பழங்குடிகள் பாணி வழிபாடு |
| **விமானம்** | * **குகை விமானம்** (குகை பாணி கருவறைகள்) |
| **பிரத்யக்சம் (தெய்வீகத் தோற்றம்)** | * பிரகலாதன்
* இராமர்
* அனுமன்
* பரசுராமர்
* பிரம்மன்
* ருத்திரன்
* ஹஹா மற்றும் ஹுஹு (கந்தர்வர்கள்)
* கருடன்
* சுக்ராச்சாரியார்
* பாரத்துவாசர்
* திருமங்கையாழ்வார்
* ஆதி சங்கரர்
* ஆதிவண் சடகோபர் (அகோபில மடத்தின் நிறுவனர்) |
| **காலம்** | 5,000+ வருடங்களுக்கு முன்னர் |
| தரவு மூலங்கள்: | } |
# அகோபிலம்

## அமைப்பும் சன்னதிகளும்

### நவ நரசிம்ம கோயில்கள்

விஷ்ணுவின் நான்காம் அவதாரமான நரசிம்மரின் பல்வேறு வடிவங்களுக்கு அர்ப்பணிக்கப்பட்ட புனித கோயில்களுக்கு அகோபிலம் புகழ்பெற்றது. ஒவ்வொரு கோயிலும் தெய்வத்தின் தனித்துவமான வடிவத்தைக் கொண்டுள்ளது. மேலும், வெவ்வேறு உருவங்கள், புராணக் கதைகள் மற்றும் ஆன்மீக முக்கியத்துவத்தைக் கொண்டுள்ளது.  
13 மற்றும் 14-ஆம் நூற்றாண்டுகளில் காக்கத்தியர் மற்றும் ரெட்டி வம்சத்தினரிடமிருந்து நகரத்தின் கோயில்கள் ஆதரவைப் பெற்றன என்பதைக் கல்வெட்டுகள் மற்றும் பிற பொருள் சான்றுகள் சுட்டிக்காட்டுகின்றன. விஜயநகரப் பேரரசு காலத்தைய வரலாற்றுப் பதிவு மிகவும் முக்கியமானது. 15-ஆவது நூற்றாண்டில் சாளுவ வம்சத்தைத் தொடங்கி, 16-ஆவது நூற்றாண்டில் துளுவ வம்சத்தைத் தொடர்ந்து, விஜயநகர இராச்சியத்தின் ஆட்சியாளர்களிடமிருந்து இந்த இடம் குறிப்பிடத்தக்க ஆதரவைப் பெற்றது. சன்னிதிகளில் உள்ள பெரும்பாலான கல்வெட்டுகள் துளுவப் பேரரசு காலத்தைச் சேர்ந்தவை. 16-ஆவது நூற்றாண்டில் கிருஷ்ணதேவராயன் நகரத்தின் சன்னிதிகளைப் பராமரித்து ஆதரவளித்தார். இந்த நகரம் இடைக்கால காலத்தில் நிறுவப்பட்ட ஒரு துறவற நிறுவனமான அகோபில மடத்தின் பிறப்பிடமாகும்; அறிஞர்கள் 15-ஆம் நூற்றாண்டின் பிற்பகுதி அல்லது 16-ஆம் நூற்றாண்டின் முற்பகுதியைத் தோற்றுவித்ததற்கான சாத்தியமான காலங்களாக முன்மொழிந்துள்ளனர். 1579-இல்கோல்கொண்டா சுல்தானகத்தின் தளபதியான தளபதியான முரஹரி ராவ் இந்த இடத்தை முற்றுகையிட்டார். அஹோபிலம் கோயில் சூறையாடப்பட்டு, அதன் இரத்தினங்கள் பதித்த சிலை கோல்கொண்டாவின் சுல்தானுக்கு பரிசாக வழங்கப்பட்டது.  
பிரம்மாண்ட புராணத்தின்படி, அகோபிலம் நரசிம்மரின் அவதாரத் தலமாகும் (அவதார தலம்) இது கிருதயுக சேத்திரமாக கருதப்படுகிறது. இது 108 வைணவ திருத்தலங்களில் ஒன்றாகும். இது வைணவ மரபில் விஷ்ணுவின் புனிதமான தங்குமிடம் எனக் கருதப்படுகிறது. 8-ஆம் நூற்றாண்டைச் சேர்ந்த துறவி திருமங்கையாழ்வார் அகோபிலத்திலுள்ள தெய்வத்தைப் புகழ்ந்து பத்து பாசுரங்களை (பக்தி பாடல்கள்) இயற்றினார்.  
அஹோபிலம் **ஸ்ரீ வைஷ்ணவ ராமானுஜ சம்பிரதாயத்தின்** ஆன்மீக மையமும் ஆகும். **ஸ்ரீ அஹோபில மடம்**, ஒரு முக்கிய மத நிறுவனம், இங்கு **ஸ்ரீ அதிவண் சடகோபர் யதீந்திர மகாதேசிகன்** அவர்களால் அஹோபில நரசிம்மரின் தெய்வீக அறிவுரையின்கீழ் நிறுவப்பட்டது. கோயில் மற்றும் மடம் மத மற்றும் கலாச்சார வாழ்க்கையில் முக்கியப் பங்கு வகித்துள்ளது, குறிப்பாக விஜயநகர சாம்ராஜ்யத்தின்போது.
# அகோபிலம்

## அமைப்பும் சன்னதிகளும்

### சாளுக்கிய காலம்

**அஹோபிலம் கைபியத்** படி நந்தன சக்ரவர்த்தி, பரீக்ஷித் மற்றும் ஜனமேஜயரின் வம்சாவளியைச் சேர்ந்தவரின் ஆட்சியின் போது, அஹோபிலத்தில் வழிபாடு செழித்து வளர்ந்தது. **ஜகதேக மல்ல, புவனேக மல்ல**, மற்றும் **த்ரிபுவன மல்ல ராஜா** போன்ற சாளுக்கிய அரசர்களின் ஆட்சியின்போது தெய்வத்தின் மீதான பக்தி தொடர்ந்தது. யாதிகிக்கு அருகில் உள்ள பெட்டபெட்டாவில் கண்டுபிடிக்கப்பட்ட **கீர்த்திவர்மன் II** அவர்களின் கல்வெட்டு "வோபுல" என்ற சொல்லை உள்ளடக்கியது, இது "அஹோபில"த்தின் உள்ளூர் மாறுபாடு, இது கோயிலின் பிராந்திய செல்வாக்கை சான்றளிக்கிறது.
# அகோபிலம்

## அமைப்பும் சன்னதிகளும்

### காகதீய காலம்

பாரம்பரியத்தின்படி, காகதீய வம்சத்தின் **பிரதாப ருத்ர மகாதேவர்** ருத்ரவரத்தில் முகாமிட்டபோது தெய்வீக அற்புதத்தை அனுभவித்தார். சிவ உருவத்திற்காக அவர் கொண்டு வந்த தங்கம் மீண்டும் மீண்டும் நரசிம்மர் உருவமாக மாறியது. அவர் இதை தெய்வீக சித்தமாக ஏற்றுக்கொண்டு, உருவத்தை வழிபட்டு, **ஸ்வர்ண மூர்த்தி** (தங்க தெய்வம்) அஹோபில மடத்திற்குத் தானம் செய்தார்.
# அகோபிலம்

## அமைப்பும் சன்னதிகளும்

### ரெட்டி இராச்சியம்

**கொண்டவீடு ரெட்டி இராச்சியத்தின்** நிறுவனர் **ப்ரோலய வேம ரெட்டி** ஸ்ரீசைலம் மற்றும் அஹோபிலம் இரண்டிலும் **சோபனமார்கம்** (படிகள்) கட்டினார். அவரது அவை கவிஞர் **யெர்ரப்ரகாட**—**கவித்ரயம்**மில் ஒருவர்—**நரசிம்மபுராணம்** எழுதி, அஹோபிலத்தின் மகத்துவத்தை புகழ்ந்தார். 1410 CE (சக 1332) **கடம வேம ரெட்டி** அவர்களின் கல்வெட்டு கோயிலில் **நித்ய அவசரலு** (தினசரி வழிபாடு) தொடர அனுமதிக்க கிராம மானியத்தைக் குறிப்பிடுகிறது.
# அகோபிலம்

## அமைப்பும் சன்னதிகளும்

### விஜயநகர காலம்

கல்வெட்டுகள் **விஜயநகர ராயர்களின்** ஆதரவை உறுதிப்படுத்துகின்றன. 1385–86 CE (சாலிவாகன 1317) பதிவு புக்கராயரின் மகன் **ஹரிஹர மகாராயர்** மேல் அஹோபிலத்தில் **முக மண்டபம்** கட்டியதைக் குறிப்பிடுகிறது. **கிருஷ்ண தேவராயர்** கோயிலைப் பார்வையிட்டு, ஒரு கழுத்தணி, மாணிக்கம் பதித்த ஆபரணங்கள் வழங்கி, தெய்வத்தின் **அங்க ரங்க போகங்களுக்காக** (சடங்கு ஆபரணங்கள் மற்றும் சேவைகள்) **மதூர்** கிராமத்தை மானியமாக வழங்கினார்.
# அகோபிலம்

## அமைப்பும் சன்னதிகளும்

### கட்வால் சமஸ்தானம்

கட்வால் சமஸ்தானத்தின் **ராஜா சோம பூபாலா ராயுடு** ஆஹோபில மடத்தின் 27-ஆவது ஜீயரின் சீடராக ஆனார். அவர் மேல் அஹோபிலத்தில் **கட்வால் மண்டபம்** கட்டி, பகுதியில் முஸ்லிம் ஊடுருவல்கள் இருந்தபோதிலும் வழிபாடு தொடர்வதை உறுதி செய்தார்.
# அகோபிலம்

## அமைப்பும் சன்னதிகளும்

### பிரிட்டிஷ் காலம்

அஹோபிலம் பிரிட்டிஷ் காலத்திலும் தனது ஆன்மீக முக்கியத்துவத்தையும், கோயில் வழிபாட்டு மரபுகளையும் தொடர்ந்து பேணிக் கொண்டது. ஆங்கிலேயர் ஆட்சி காலத்தில் கூட, கோயிலின் நிர்வாகம் மற்றும் பூஜைகள் தொடர்ந்து நடைபெற்றன. ஆஹோபிலம் மடம் மற்றும் அதன் ஜீயர்கள், பக்தர்கள் மற்றும் உள்ளூர் மக்கள், கோயிலின் பாரம்பரிய வழிபாடு, திருவிழாக்கள், மற்றும் தினசரி பூஜைகளை பாதுகாத்தனர்.
இந்த காலத்தில் அஹோபிலம் கோயில்கள் மற்றும் மடம் பக்தர்களின் ஆதரவுடன் வளர்ச்சியடைந்தன. பக்தர்கள், செஞ்சு பழங்குடியினர், மற்றும் உள்ளூர் சமூகங்கள் கோயிலின் பாதுகாப்பு, திருப்பணிகள், மற்றும் ஆன்மீக பண்பாட்டை உறுதிப்படுத்தினர். அஹோபிலம் மடத்தின் ஜீயர்கள், கோயிலில் நடைபெறும் அனைத்து ஆன்மீக, சமூகவியல் மற்றும் கல்வி நிகழ்வுகளுக்கு வழிகாட்டியாக இருந்தனர்.
ஆங்கிலேயர் ஆட்சியின் போது, கோயிலின் நிலங்கள், கிராம மானியங்கள் மற்றும் வருவாய்கள் தொடர்பாக சில நிர்வாக மாற்றங்கள் நிகழ்ந்தாலும், கோயிலின் பிரதான ஆன்மீக பண்பாடுகள் பாதிக்கப்படவில்லை. கோயிலில் நடைபெறும் திருவிழாக்கள், உபயங்கள், மற்றும் வருடாந்திரப் பெருவிழாக்கள் தொடர்ந்து நடந்தன. பக்தர்கள் தங்களது நேர்த்திக் கடன்களை நிறைவேற்ற, திருக்கல்யாணம், பவனி, மற்றும் சிறப்பு பூஜைகள் தொடர்ந்து நடைபெற்றன.
# அகோபிலம்

## அமைப்பும் சன்னதிகளும்

### சமகால அஹோபிலம்

இன்றைய அஹோபிலம், ஆன்மீக மரபுகள், இயற்கை அழகு மற்றும் பக்தி கலந்த தீர்த்தயாத்திரை மையமாக திகழ்கிறது. ஆண்டுதோறும் ஆயிரக்கணக்கான பக்தர்கள் இந்தியாவிலும் வெளிநாடுகளிலும் இருந்து வந்து நவ நரசிம்மர் கோயில்களில் தரிசனம் செய்கின்றனர். அஹோபிலம் மடம், ஸ்ரீவைஷ்ணவ சமய மரபைப் பரப்பும் பணியில் முக்கியப் பங்கு வகிக்கிறது.
கோயில்களில் தினசரி பூஜைகள், பவனிகள், திருவிழாக்கள், மற்றும் வைபவங்கள் சிறப்பாக நடைபெறுகின்றன. பக்தர்கள், செஞ்சு பழங்குடியினர் மற்றும் உள்ளூர் மக்கள் இந்த ஆன்மீக பண்பாட்டை தொடர்ந்து பேணிக் கொண்டு வருகின்றனர். அஹோபிலம், அதன் புனிதமான சூழல், பழமையான கோயில்கள், மற்றும் இயற்கை அழகுடன், பக்தர்களுக்கும் சுற்றுலா பயணிகளுக்கும் ஒரு ஆன்மீக மற்றும் கலாச்சார அனுபவத்தை வழங்குகிறது.
# அகோபிலம்

## அமைப்பும் சன்னதிகளும்

### சட்டப்பூர்வ நிலை

**அஹோபிலம் கோயில்** ஆனது **ஸ்ரீ அஹோபில மடம்** என்பதன் கீழ் நிர்வகிக்கப்படுகிறது. இது ஒரு பாரம்பரிய மத நிறுவனம் ஆகும், மற்றும் கோயிலின் சடங்குகள் மற்றும் நிர்வாகத்தில் மரபான உரிமைகள் உள்ளன. ஆண்டுகளாக, இந்த கோயிலின் நிர்வாகம் சட்டவழிக் கணிப்புகளுக்கு உட்பட்டுள்ளது, குறிப்பாக ஆந்திரப்பிரதேச அரசால் செயல் அதிகாரிகளை நியமிக்க முயற்சி மேற்கொள்ளப்பட்டதைக் குறித்து.
# அகோபிலம்

## அமைப்பும் சன்னதிகளும்

### வரலாற்றுப் பின்னணி

மேற்கெனவே 2001-ஆம் ஆண்டு, ஆந்திரப் பிரதேச மாநில தத்துவாரியத்துறை இது *"சட்டபூர்வமாக சாத்தியமில்லை"* என்று விளக்கியது. அதாவது, மடாதிபதியின் (மரபான பீடாதிபதி) அதிகாரத்தை அரசு மீற முடியாது என்று. இருப்பினும், 2008-ஆம் ஆண்டு, ஸ்ரீ அஹோபில மடத்தின் ஒப்புதலின்றியே அரசு செயல் அதிகாரிகளை நியமிக்கத் தொடங்கியது. இதன் மூலம் நீண்டகால சட்டத் தோல்விகள் உருவானது.
# அகோபிலம்

## அமைப்பும் சன்னதிகளும்

### 2020–2021: ஆரம்ப கட்ட சட்டவழிச் சவால்கள்

2020-இல், பல பொது நல மனுக்கள் மற்றும் வர்த்தமானியல் மனுக்கள் ஆந்திரப் பிரதேச உயர்நீதிமன்றத்தில் தாக்கல் செய்யப்பட்டது. இதில், கோயில் நிர்வாகத்தில் அரசின் தலையீடு மற்றும் அரசால் நியமிக்கப்பட்ட செயல் அதிகாரிகள் தனியாக வங்கி கணக்குகள் திறந்தது குறித்து கேள்வி எழுந்தது. 2021-இல், உயர்நீதிமன்றம் இடைக்கால உத்தரவு வழங்கி, இந்த வங்கி கணக்குகளை உறைநிலைப்படுத்தியது; கோயிலின் நிதிகள் மடாதிபதியுடன் இணைந்து நிர்வகிக்க வேண்டும் எனக் கூறியது.
# அகோபிலம்

## அமைப்பும் சன்னதிகளும்

### 2022: உயர்நீதிமன்ற தீர்ப்பு

**2022 அக்டோபர் 13*** அன்று, ஆந்திரப் பிரதேச உயர்நீதிமன்றம் ஒரு முக்கிய தீர்ப்பை வழங்கியது. இதில், **அரசால் செயல் அதிகாரிகள் நியமிப்பது அரசியலமைப்புக்கு முரணானது** எனத் தெரிவித்தது. இந்த தீர்ப்பில், அஹோபிலம் கோயில் என்பது அஹோபில மடத்தின் ஒரு *"ஒருங்கிணைந்த மற்றும் பிரிக்கமுடியாத பகுதி"'' என்றும், இதற்கு இந்திய அரசியலமைப்பின் **ஆர்டிக்கல் 26(d)** வாயிலாக பாதுகாப்பு உண்டு என்றும் கூறப்பட்டது.  
இந்த தீர்ப்பில் கூறப்பட்டது:
<blockquote>
அஹோபிலம் கோயிலில் ஒரு அரச ஊழியரை நியமிப்பது எந்த சட்டப்பூர்வமான ஆதாரத்தாலும் ஆதரிக்கப்படவில்லை... எனவே, இந்த நடவடிக்கை முழுமையாக தவறானது மற்றும் அரசியலமைப்பின் ஆர்டிக்கல் 26-இன் கீழ் உறுதி செய்யப்பட்ட மத உரிமைகளுக்கு முரணானது.
</blockquote>
# அகோபிலம்

## அமைப்பும் சன்னதிகளும்

### 2023: உச்சநீதிமன்ற உறுதி

**2023 ஜனவரி 27**'' அன்று, **உச்சநீதிமன்றம்** உயர்நீதிமன்றத்தின் தீர்ப்பை எதிர்த்து மாநில அரசு தாக்கல் செய்த வழக்கை பரிசீலிக்க மறுத்தது. நீதிபதிகள் சஞ்சய் கிஷன் கௌல் மற்றும் அபய் எஸ். ஓகா தலைமையிலான அமர்வு கூறியது:
<blockquote>
மதபரம்பரையினரே இதை நடத்தட்டும். மதஸ்தலங்களை மதசார்ந்தவர்கள் நடத்தக்கூடாதா?
</blockquote>  
உச்சநீதிமன்றம் உயர்நீதிமன்றத்தின் தீர்ப்பை உறுதி செய்தது:
<blockquote>
ஆந்திரப் பிரதேச அரசு 'ஸ்ரீ அஹோபில மட பரம்பரை ஆதீனம் ஸ்ரீ … தேவஸ்தானம்'க்கு செயல் அதிகாரியை நியமிக்க எந்த அதிகாரமும், சட்ட பூர்வ உரிமையும் கொண்டதல்ல.
</blockquote>
# அகோபிலம்

## அமைப்பும் சன்னதிகளும்

### அரசின் தலையீட்டின் அளவு

108 **திவ்ய தேசங்களில்** **அஹோபிலம் கோயில்** மட்டும்தான், பாரம்பரிய மத அமைப்பான ஸ்ரீ அஹோபில மடத்தின் முழுமையான அதிகாரத்தில் சமயச் சடங்குகள், நிதி மற்றும் நிர்வாகம் நடைபெறுகிறது. இது தென்னிந்தியாவின் பல புகழ்பெற்ற கோயில்களில் அரசு தத்துவாரியத்துறைகள், போன்றவை தலையீடு செய்யும் சூழ்நிலையுடன் எதிரொலிக்கிறது.  
உதாரணமாக, வரதராஜ பெருமாள் கோயில், காஞ்சிபுரம் மற்றும் ரங்கநாதசுவாமி கோயில், ஶ்ரீரங்கம் ஆகியவை பாரம்பரிய அமைப்புகளுடன் தொடர்புடையதாக இருந்தாலும், இவை தற்போது மாநில தத்துவாரியத்துறை கட்டுப்பாட்டில் உள்ளன. இது கோயில்களில் நிர்வாகம் மீது அரசு அதிகாரிகளின் தலையீடு குறித்து விமர்சனங்களை ஏற்படுத்தியுள்ளது.  
இதற்கு மாறாக, அஹோபிலம் மட்டும் தான் 2022 மற்றும் 2023-ஆம் ஆண்டுகளில் உயர் நீதிமன்றம் மற்றும் உச்சநீதிமன்றத்தின் தீர்ப்புகள் வாயிலாக அரசு தலையீட்டிலிருந்து சட்ட ரீதியான விலக்கைப் பெற்றுள்ளது. இந்த தீர்ப்புகள், இது மடத்தின் *"இணைந்த மற்றும் பிரிக்கமுடியாத"* பகுதியாக இருப்பதை வலியுறுத்தி, அரசியலமைப்பின் **ஆர்டிக்கல் 26-இன்**கீழ் பாதுகாக்கப்படுகிறது என உறுதி செய்தன.  
வீரராகவ சுவாமி கோயில், திருவள்ளூர் போன்ற சில கோயில்கள், அஹோபில மடத்துடன் தொடர்புடையதாக இருந்தாலும், தற்போது அரசுத் தலையீட்டிற்கு உள்ளாகிவிட்டன. கோயில் நிதி திருப்பித்தரப்பட்டுள்ளதற்கும், நியமனங்களில் வெளிப்படைத்தன்மை குறைவாக உள்ளதற்கும் எதிர்ப்பு மனுக்கள் மற்றும் புகார்கள் எழுந்துள்ளன. அதுபோல், புள்ளபூதங்குடி மற்றும் ஆடனூர் ஆகிய திவ்ய தேசங்களில், அரசு தலையீடு குறைவாகவே இருந்தாலும், புறநகர் கோயில்கள் என்பதனால் அது கூடுதலாக எதிரொலிக்கவில்லை.  
சில பரபரப்பான தர்ம தத்துவங்களின்படி, உத்தரபிரதேசத்தில் உள்ள மத்திம அஹோபில மடம் (நைமிஷாரண்யம்), புனிதக் காட்டுகளில் அமைந்துள்ளதால், இது கூட அரசு தலையீட்டிலிருந்து பாதுகாக்கப்பட்ட இடமாக கருதப்படுகிறது.  
எல்லாவற்றையும் பொறுத்து பார்த்தால், அஹோபிலம் என்பது ஒரு திவ்யதேசமாகத் திகழ்கிறது. இதில் பாரம்பரிய மத அதிகாரமும், நீதிமன்றத்தால் உறுதி செய்யப்பட்ட சட்ட பாதுகாப்பும் இணைந்து அரசுத் தலையீட்டிலிருந்து மீண்டுள்ள சிறப்புமிக்க கோயிலாக உள்ளது.
# அகோபிலம்

## அமைப்பும் சன்னதிகளும்

### சமூக மற்றும் ஆன்மீக தாக்கங்கள்

அஹோபிலம் கோயிலின் சட்டப் பாதுகாப்பும், அதன் பாரம்பரிய மதநிர்வாகமும், மற்ற திவ்ய தேசங்களுக்கும் மற்றும் நாட்டின் பிற ஹிந்துக் கோயில்களுக்கு ஒரு முன்மாதிரியாக விளங்குகின்றன. இங்கு, மத அமைப்புகளின் சுதந்திர நிர்வாக உரிமை பாதுகாக்கப்படுவதால், பக்தர்களின் நம்பிக்கையும், ஆன்மீக அடையாளங்களும் உறுதியாகின்றன.  
இந்தச் சூழ்நிலையில், அஹோபில மடத்தின் பங்கு மிக முக்கியமானதாகும். மடம், கோயிலின் தினசரி சடங்குகள், பண்டிகைகள் மற்றும் வைஷ்ணவ நம்பிக்கைகளை பாதுகாக்கின்ற முக்கிய அமைப்பாக உள்ளது. இந்த நிர்வாகச் சுதந்திரம், கோயிலின் மரபு சடங்குகள் எந்தவித அரசியல் அல்லது அரசுத் தலையீடும் இல்லாமல் நடைபெற உதவியுள்ளது.  
இது, இந்திய அரசியலமைப்பின் மத சுதந்திரக் கோட்பாட்டிற்கு ஒத்துவைக்கும் ஒரு சாதாரண உதாரணமாகவும் பார்க்கப்படுகிறது. அரசு கட்டுப்பாட்டிலுள்ள பிற கோயில்கள் பற்றிய விமர்சனங்களும், இந்த வழக்கு மற்றும் தீர்ப்புகள் மூலம் புதிய உரையாடல்களை உருவாக்கியுள்ளன.
# அகோபிலம்

## பெயர் பொருள் மற்றும் புராணக் கதை

"அஹோபிலம்" என்ற பெயருக்கு இரண்டு பொருள் விளக்கங்கள் உள்ளன:
- *AhoBalam* – "அஹோ! என்ன சக்தி" என்ற அஹோபினை சர்வதேவர்கள் நரசிம்மரின் சக்தியைப் பார்த்து வெளிப்படுத்தினர்
- *Ahobila* – "பெரிய பெருங்குழி", கருடர் தவம் செய்து நரசிம்மரின் திருக்காட்சி பெற்ற இடம்  
பிரஹ்மாண்ட புராணம், பத்ம புராணம் மற்றும் விஷ்ணு புராணப்படி, ஹிரண்யகசிபு அழிக்கப்பட்ட போது நரசிம்மர் தூணிலிருந்து தோன்றியது இந்த இடமே. கிருபைச் சிற்பமான மலை இந்த காரணத்தால் **கருடசலா** என்று அழைக்கப்படுகிறது.
# அகோபிலம்

## கோயில் வழிகள்

அஹோபிலம் கோயில்களின் வழிபாடு மிகவும் பழமையான வைஷ்ணவ வழிபாட்டு முறையான பஞ்சரத்ர ஆகமத்தை பின்பற்றுகிறது. அனைத்து தினசரி மற்றும் பண்டிகை சடங்குகளும் கடுமையான ஒழுங்குடன் நடக்கின்றன. இவற்றை 14-ஆம் நூற்றாண்டில் ஸ்ரீ அடிவண் சாத்தகோப ஸ்வாமி நிறுவிய ஸ்ரீ அகோபில மடம் வழிநடத்துகிறது.  
மடத்திற்கு அஹோபிலம் பகுதியில் உள்ள அனைத்து தொண்டு நரசிம்மர் கோயில்களிலும் **மரபுரிமையான ஒருமுக அனுமதி** உண்டு, இதில் வழிபாடு மற்றும் நிர்வாகம் அடங்கும்.  
மடத்தின் ஜீயர் (தத்துவாரிய தலைவன்) ஆன்மீக பாதுகாவலராகவும் பாரம்பரிய அதிகாரியும் ஆவார்.  
பஞ்சராத்ர ஆகமத்தை முழுமையாகக் கடைப்பிடிப்பார்கள். தவிர, பவன அருகே "செஞ்சி லக்ஷுமி" என்ற கோயில் இதர அடிம்பிரிவு வழிபாடு சேர்ந்தது. இந்த கோயிலில் பழங்குடி பழங்குடியினரும் பரிசன்னம் செய்வார்கள்.
# அகோபிலம்

## கோயில் வழிகள்

### மாலோல நரசிம்மர் மற்றும் உற்சவ மூர்த்தி

மடத்திற்கு மிக முக்கிய இறைவனான மாலோல நரசிம்மர் சக்தியின் நரசிம்மரின் அன்பான வடிவமாகக் குறிப்பிடப்படுகிறார். கலவையற்ற உத்சவ மூர்த்தியை ஜீயர்கள் இந்திய தாண்டவ சாகசத்தில் தன் உடலில் எடுத்துச் செல்லுவர். இது **திக்ஷா யாத்திரை** எனப்படும்.  
ஒவ்வொரு மூன்றுநரசிம்மர் தரிசனக் கோயிலுக்கும் தனிப்பட்ட வழிபாட்டு முறைகளும், தேவாரிகளும் இருந்தாலும், அனைத்தும் மடத்தின் கீழ் ஒருங்கிணைக்கப்பட்டிருக்கின்றன.
# அகோபிலம்

## கோயில் வழிகள்

### முக்கிய திருவிழாக்கள்

- **ப்ரஹ்மோৎসவம்** – தமிழ் மாதம் மாசியில் (பிப்ரவரி–மார்ச்) நடைபெறும் ஆண்டுவிழா
- **நரசிம்ம ஜெயந்தி** – நரசிம்மர் தோன்ற আসாச்வார விழா (ஏப்ரல்–மே)
- **ஸ்வாதி நட்சத்திர அபிஷேகம்** – ஒவ்வொரு மாதமும் நடக்கும் சிறப்பு தீபாலயம்
- **பாவிற்றோৎসவம்** – வருட முழுவதும் வழிபாட்டில் பிழைகள் உள்ளதற்குரிய பூஜை
# அகோபிலம்

## உள்ளூர் வழிபாட்டு முறைமைகளின் ஒருங்கிணைப்பு

அஹோபிலத்தின் காட்டுத்தடங்களில் பிற்பட்ட பழங்குடிகளோடு மரபு மற்றும் தேவையான வழிபாடுகளும் கலந்து வருகிறது. உள்ளூர் வழிபாட்டு வழிகள், வாக்குகள் மற்றும் பரிசளிப்புக்கள் இன்னும் மனப்பூர்வமாக நடைபெறுகின்றன. குறிப்பாக ஜ்வாலாநரசிம்மர் மற்றும் உக்ர ஸ்தம்பம் போன்ற காடுகளில் இருக்கும் கோவில்களில் இது தெளிவாகக் காணப்படுகின்றது.  
அதிகபட்சமான அறப்பணிகள் மற்றும் மடத்தினால் நிலையான நிர்வாகமானது, இந்த தொல்பொருளைக் கோயில்களைக் கடந்த ஆறு நூற்றாண்டுகளாக பாதுகாக்கியுள்ளது.
# அகோபிலம்

## உள்ளூர் வழிபாட்டு முறைமைகளின் ஒருங்கிணைப்பு

### கோயில் சிறப்பு உற்சவங்கள்

:**பருவேட்டா உற்சவம்** (மகர சங்கராந்தி முதல் தொடங்கி சுமார் 40 நாட்கள்) சிறப்பான திருவிழாவாகும். இதன் போது, நரசிம்மர் மூர்த்தி 32 சுற்றியுள்ள செஞ்சி பழங்குடிகள் அடியூர்கள் செல்லும் ஊர்வலம் நடைபெறுகிறது.  
:செஞ்சி பழங்குடிகள் ‘வேட்டை மீதான வேட்டை’ என்கிற வழிபாட்டிலான நடைமுறைகளும் இருப்பதாகவும் கூறப்படுகிறது. இந்த விழா, ஆந்திரப் பிரதேச அரசால் **அரசு பொதுவிடுமுறை** என்று அறிவிக்கப்படுகிறது. இதனால் மக்கள், அரசு ஊழியர்கள், கல்வி நிறுவனங்கள் பருவேட்டா உತ್ಸವத்தில் பங்கேற்க வசதியாகவும், விழாவின் வலுவான கலாச்சார மற்றும் சமூக இறையியல் உறவுகளைக் கொண்டதாகவும் அமைந்துள்ளது.
# அகோபிலம்

## உள்ளூர் வழிபாட்டு முறைமைகளின் ஒருங்கிணைப்பு

### கோயில் சிறப்பு உற்சவங்கள்

#### வாராந்திர வழிபாடுகள்

- **ஏகாதசி**
:பிற்பகல் அபிஷேகம் மற்றும் திருவீதி உற்சவம்
- **அமாவாசை**
- **பௌர்ணமி**
:இவை அனைத்தும் ஒவ்வொரு சந்தர்ப்பத்திலும் தினசரி வழிபாடுகளுடன் நடந்துவருகின்றன.
# அகோபிலம்

## உயிரினத் தொழில் நிலம்

அஹோபிலம், காடுகளும் சறுக்கமெழுந்த மலைப்பகுதியும் கொண்டுள்ளதுடன், வெப்பமான காட்டுத் தெற்கைவாழ்க்கைகளை தாங்கும் இடமாக உள்ளது. இது காலநிலை மரபுகளை கொண்ட பசுமை இலங்கைமல்லேஸ்வர வனப் பகுதியின் பகுதியாகும்.
# அகோபிலம்

## உயிரினத் தொழில் நிலம்

### முக்கிய தாவரங்கள்

- இந்திய கினோ மரம்
- இந்திய குறித்த மரம்
- சிவப்பு மரச்சந்தை
- ரசவிழை
- சக்திவருந்து
- தெந்து
- ஜாம்பு
- இன்த்ரஜாவோ
- ஈஸ்ட் இந்திய செயின்ட்வூட்
- ததாகி
# அகோபிலம்

## உயிரினத் தொழில் நிலம்

### முக்கிய விலங்குகள்

- பெங்கால் புலி (மிக அரிது)
- இந்தியப் புலி
- பேரூரைக் கரடி
- பிடி மன்னர் குரங்கு
- இந்திய பெரிய கிளியேர்
- இந்திய ஆமை
- நான்கு திரை மான்
- சிட்டல்
- இந்திய முயல்
- இந்திய மலைப்பாம்பு
- ராஜநாகம்
- மயில்
- காட்டுக்கோழி
- காட்டுத்தவச்சு
- ஜூஸென்னஸ் வகை மற்றும் இன்னும் பல
இவை அனைத்தும் அந்த பகுதியில் மாறுதலறிந்து வாழும் உயிரினங்களாகும்.
# அகோபிலம்

## பழங்குடிகள்

அஹோபிலத்திலும் அதற்கு இணையான காடுகளிலும் பழங்குடிகள் வாழ்கின்றனர். முக்கியக்குழுக்கள் உள்ளன:
# அகோபிலம்

## பழங்குடிகள்

### செஞ்சி பழங்குடிகள்

- பசுமை மற்றும் வனத்தில் வேட்டை செய்வதில் அடிப்படையாக இருக்கின்றனர்
- செஞ்சி மொழி பேசுவர்
- அவர்கள் அனைவரும் அவர்களின் பழங்குடி வழிபாடுகள் மற்றும் மடத்துடன் கூடிய மரபு வழியை தொடர்ந்து நடத்துகின்றனர்  
அவைகள் பவன அருகே உள்ள செஞ்சு லக்ஷுமி கோயிலின் பரிச் தத்துவத்தில் பங்கு கொண்டது, மற்றும் மடம் கல்வி உதவிகளை வழங்குகின்றது.
# அகோபிலம்

## பழங்குடிகள்

### சுகலிஸ் (லம்பாடிகள்)

- வர்த்தக முறைகள் பின் பயணப்பண்பாடு கொண்டவர்களாக இருந்தாலும், இன்று விவசாயம் மற்றும் நாள் சம்பளம் மூலம் தங்குவதற்கும் உள்ளனர்
- லம்பாடி மொழி பேசுவர்
- அவர்கள் பண்பாட்டு உடைகள் மற்றும் கைவினை பணிகளால் பெயர்ப்பெற்றுள்ளனர்  
இந்த பழங்குடிகள் கல்வி, மருத்துவம், நில உரிமை போன்றவற்றில் சவால்களை எதிர்கொள்கின்றனர்; பல அரச மற்றும் ஏ.என்.ஜி.ஓ. முயற்சிகள் அவர்களை ஆதரிக்கின்றன.
# அகோபிலம்

## போக்குவரத்து

இந்த கோயிலுக்கு ஆலகட்டா (23 கி.மீ.) மற்றும் கடப்பாவில் இருந்து (70 கி.மீ.) பேருந்து வசதி உள்ளது. நந்தியால் மற்றும் கர்நூல் தொடருந்து நிலையங்கள் அருகில் அமைந்துள்ளன. சென்னையில் இருந்து வடமேற்காக சுமார் 400 கி.மீ தொலைவில் அமைந்துள்ளது.
# உள்ளடக்க அட்டவணை

**உள்ளடக்க அட்டவணை** என்பது, ஒரு நூலின் அல்லது பிற ஆவணங்களின் பகுதிகளை அவை அந்த நூலில் அல்லது ஆவணத்தில் காணப்படும் ஒழுங்கில் காட்டும் ஒரு பட்டியல் ஆகும். இது சில வேளைகளில் வெறுமனே "உள்ளடக்கம்" என்றும் அழைக்கப்படுவது உண்டு. நூலின் உள் அமைப்பைப் பொறுத்தும், அதன் நீளத்தைப் பொறுத்தும் உள்ளடக்கம் பல மட்டங்களிலுள்ள தலைப்புக்களைப் பட்டியல் இடுவது உண்டு.  
உள்ளடக்கம் நீளம் குறைவாக இருக்கவேண்டின் அத்தியாயங்களின் தலைப்புக்களை அதாவது முதல் மட்டத் தலைப்புக்களை மட்டும் பட்டியல் இடலாம். அத்தியாயம் ஒவ்வொன்றும் நீளமாக இருந்து அது பல பிரிவுகளைக் கொண்டிருப்பின் இந்த இரண்டாம் மட்டத் தலைப்புக்களையும் உள்ளடக்கத்தில் பட்டியல் இடுவது நூலில் என்னென்ன விடயங்கள் கையாளப்பட்டு உள்ளன என்பதை அறிந்து கொள்வதற்கு இலகுவாக இருக்கும். பிரிவுகளுக்கும் பல துணைப் பிரிவுகள் இருந்து அவையும் முக்கியத்துவம் வாய்ந்தவையாக இருப்பின் அவற்றையும் பட்டியலில் சேர்த்துக்கொள்வது உண்டு. எனினும், உள்ளடக்கங்கள் நீளமாக இருப்பது வசதியாக இருக்காது. இதனால், பல அத்தியாயங்கள், பிரிவுகள், துணைப்பிரிவுகள் என்பவற்றைக் கொண்ட நூல்கள், ஆவணங்கள் முதலியவற்றில் உள்ளடக்கத்தின் நீளத்தைக் குறைப்பதற்காக, ஒரு மட்டத் தலைப்புக்களைப் பட்டியல் இடுவதோடு நிறுத்திக் கொள்வது உண்டு.  
தகவல்களைத் தெரிந்து கொள்வதை இலகு ஆக்குவதற்காகச் சில எழுத்துமுறைக் கையேடுகள் உள்ளடக்கம் மூன்று பக்க நீளத்துக்குக் குறைவாக இருப்பது நல்லது எனப் பரிந்துரை செய்கின்றன.
# உள்ளடக்க அட்டவணை

## அமைவிடம்

நூல்களில், உள்ளடக்கம் பொதுவாக, குறைத் தலைப்புப் பக்கம், முன்படப்பக்கம், தலைப்புப் பக்கம், பதிப்பு அறிவிப்பு உரித்தாக்கம், அணிந்துரை, என்பவற்றுக்குப் பின்னர் வைக்கப்படுகின்றது. படிமங்கள், அட்டவணைகள் ஆகியவற்றின் பட்டியல்கள், முன்னுரை போன்றவை இதன் பின்னர் வைக்கப்படுகின்றன.
# உள்ளடக்க அட்டவணை

## அமைப்பு

அச்சிடப்படும் நூல்களின் உள்ளடக்கத்தில் பட்டியல் இடப்பட்டுள்ள தலைப்புகளுக்கு எதிரில், அத் தலைப்புக்கள் தொடங்கும் பக்க எண்கள் குறிப்பிடப்படும். இணைய வழி நூல்களில், பக்கங்கள் குறிப்பிடப்படுவதற்குப் பதிலாக அத்தலைப்புக்களில் இருந்து உரிய இடத்துக்கு இணைப்புகள் கொடுக்கப்படுகின்றன.
# அணிந்துரை

**அணிந்துரை** என்பது, ஒரு நூலை அல்லது வேறு இலக்கிய ஆக்கங்களை அறிமுகப்படுத்தி ஆக்குனர் அல்லாத இன்னொருவர் கொடுக்கும் அறிமுகம் ஆகும்.  
அணிந்துரை கொடுப்பவர் குறித்த ஆக்கம் தொடர்பான துறையில் அறிவும் அனுபவமும் பெற்றவராயும், அத்துறை சார்ந்தோரிடையே மதிப்புப் பெற்றவராகவும் இருப்பது வழக்கம். பொதுவாக அணிந்துரை சுருக்கமாகவே இருக்கும். எனினும் சில வேளைகளில் அணிந்துரைகள் கட்டுரை நீளத்துக்கு நீண்டு விடுவதும் உண்டு. அணிந்துரைகள், பெரும்பாலும் அணிந்துரை எழுதுபவருக்கும் ஆக்குனருக்கும் இடையேயான தொடர்புகள், இத்தகைய நூலொன்றை எழுத்துவதற்கு அவருக்கு உள்ள தகைமைகள், நூல் தொடர்பில் ஆக்குனரின் முயற்சி, நூலின் முக்கியத்துவம், குறித்த துறைக்கு அதன் பங்களிப்பு போன்ற விடயங்களைத் தருவதுடன், அணிந்துரை கொடுப்பவர் சில சமயங்களில் நூலில் காணும் சிலவற்றைத் திறனாய்வுக் கண்ணோட்டத்துடன் பார்த்து எழுதுவதும் உண்டு.
# அணிந்துரை

## நன்னூல் காட்டும் அணிந்துரை

”கட்டட வேலைப்பாடுகளுடன் மாளிகை அமைந்திருந்தாலும் அதற்குப் பொலிவூட்ட அழகிய ஓவியங்கள் இன்றியமையாதனவாகும். ஒரு நகரம் மிகப்பெரியதாக விரிந்து பரந்து அமைந்திருந்தாலும் அந்நகருக்கு மேலும் பெருமை சேர்க்கும் வகையில் தலைவாயில் அவசியமானது. இயற்கையிலேயே பெண்கள் அழகுடையவர்கள் என்றாலும் அவர்களுக்கு மேலும் எழிலூட்ட அணிகலன்கள் இன்றியமையாதது. அதுபோல ஒரு நூல் சிறப்புடையதாக இருந்தாலும் அதற்கோர் அணிந்துரை அவசியமானது.” என்று அணிந்துரையின் இன்றியமையாமையை நன்னூல் விளக்கியுள்ளது.
# அணிந்துரை

## அடிக்குறிப்புகள்

மாடக்குச் சித்திரமு மாநகர்க்குக் கோபுரமும்  
ஆடமைத்தோ ணல்லார்க் கணியும்போல்- நாடிமுன்  
ஐதுரை நின்ற வணிந்துரையை யெந்நூற்கும்  
பெய்துரையா வைத்தார் பெரிது. - நன்னூல் (55) >
# சுட்டி (நூல்)

**அகரநிரல்** அல்லது **சொற்சுட்டி** அல்லது **சுட்டி** என்பது, ஒரு நூலில் அல்லது வேறு ஆவணங்களில், குறிப்பிட்ட சில சொற்கள் அல்லது சொற்றொடர்கள் தொடர்பான தகவல்கள் இருக்கும் இடங்களை அறிந்து கொள்ளும் பொருட்டு அச்சொற்களையும் அவற்றுக்கான இடக் குறிகளையும் கொண்ட ஒரு பட்டியல் ஆகும்.  
இது பொதுவாக அகரவரிசையில் கொடுக்கப்பட்டிருக்கும். நூல்களின் இறுதியில் கொடுக்கப்படும் இத்தகைய சுட்டிகளில், நூலை வாசிப்பவர்களின் ஆர்வத்துக்கு உரியவை எனக்கருதப்படும் மக்கள், இடங்கள், நிகழ்வுகள், கருத்துருக்கள் போன்றவற்றின் பெயர்கள் இடம்பெற்றிருக்கும். இவற்றுக்கு அருகில் இவை பற்றிய தகவல்கள் இருக்கும் இடங்களை அறிந்துகொள்ள உதவக்கூடிய இடக்குறிகள் இருக்கும். நூல்களைப் பொறுத்தவரை இவை பொதுவாகப் பக்க எண்களாக இருக்கலாம். சில தொழில்சார் அறிக்கைகள், சட்டம் தொடர்பான ஆவணங்கள் போன்றவற்றில் இடக்குறிகள் பிரிவு எண்களாக இருக்கக்கூடும். இது ஆய்வேட்டின் முழுப்பகுதியை அறிந்து கொள்ள உதவும். இலக்கியம், வரலாறுபோன்ற ஆய்வேடுகளிலும் பலதுறைகள் கலந்த கலவையாக இருந்தாலும் பெரிய ஆய்வேடாக இருப்பினும் அகரநிரல் பெரிதும் பயன்படும்.
# சுட்டி (நூல்)

## அகரநிரல் எழுதும் முறை:

- முதல் பக்கம் தொடங்கி ஒவ்வொரு பக்கத்திலும் உள்ள முக்கியமான கலைச்சொற்கள் போன்றவற்றைத் தனித்தனியே எழுதிக் கொள்ளவேண்டும். ஒவ்வொரு சொல்லுக்கும் எதிரே அதன் பக்க எண்ணையும் குறித்துக் கொள்ளவேண்டும்.
- ஆட்பெயர், இடப்பெயர், நூற்பெயர் மட்டும் குறிக்கப்பட்டால் பெயர் நிரல் என்று தலைப்பிடல் வேண்டும்.
- பொருட்கள்,கொள்கைகளும் சேகரிக்கப்பட்டால் ‘பெயர் - பொருள் - நிரல்’ என்று தலைப்பிடல் வேண்டும்.  
இந்த அட்டவணைகளை அகரவரிசைப்படுத்தி ஒரே பெயர் திரும்பத் திரும்ப வந்தால் அவற்றின் பக்க எண்களை மட்டும் முதல் அட்டையில் குறித்துக் கொண்டு, பின்னர் அவற்றை அகரவரிசைப் படி எழுதவேண்டும்.
# காணிக்கை (நூல்)

பதிப்பியல் தொடர்பில் **காணிக்கை** என்பது, ஒருவருடைய நூலாக்கத்தை அவர் இன்னொருவருக்கோ பலருக்கோ காணிக்கை ஆக்குவது ஆகும். பல தமிழ் நூல்களில் இதனைச் "சமர்ப்பணம்" என்னும் வட மொழிச் சொல்லாலும் குறிப்பிடுவர்.  
நூலொன்றில் பொதுவாக இதற்கெனத் தனியான பக்கம் ஒதுக்கப்பட்டிருக்கும். ஓரிரு வரிகளை மட்டுமே கொண்டிருக்கும் இந்தக் காணிக்கைப் பக்கத்தில் யாருக்குக் காணிக்கை ஆக்கப்படுகிறது என்பதும், அதற்கான காரணமும் இருக்கும். சில வேளைகளில் காரணம் எதுவும் குறிப்பிடப்படாமலேயே யாருக்குக் காணிக்கை என்பது மட்டும் குறிப்பிடப்படும்.  
நூல்கள் பல வகையானோருக்குக் காணிக்கையாக்கப் படுகின்றது. இவற்றுட் சில வகையினர் பின்வருமாறு:  
- பெற்றோர்
- குடும்பத்தைச் சேர்ந்த பிறர்
- ஆசிரியர்கள்
- நண்பர்கள்
- உயரதிகாரிகள்
- பொதுமக்கள்
- கடவுளர்  
காணிக்கையாக்குவதற்கான காரணங்களும் மிகப்பல.  
- பொதுவாக உயர் நிலையை எய்துவதற்குக் காரணமாக இருந்தமை.
- நூல் எழுதும் காலப் பகுதியில் வேண்டிய ஆதரவு அளித்தமை
- நூல் எழுதுவதற்குத் தூண்டியமை
- அடிப்படைக் கல்விக்கு ஊக்கம் கொடுத்தமை
- நூல் எழுதுவதற்கான அறிவை ஊட்டியமை.
- குறித்த துறையில் பெரும் பங்காற்றியமை
- அகத்தூண்டலுக்குக் காரணமானமை
- எடுத்துக்கொண்ட தலைப்பின் இருப்புக்குக் காரணமானமை
- அருள் புரிந்தமை
- எல்லாம் அவன் செயல் என்னும் கருத்து
# பதிப்பு அறிவித்தல்

ஒரு நூல் தொடர்பில் **பதிப்பு அறிவித்தல்** என்பது அந்த நூலின் பதிப்புக் குறித்த தகவல்களை உள்ளடக்கிய பக்கத்தைக் குறிக்கும். இது **காப்புரிமைப் பக்கம்** எனவும் அழைக்கப்படுவது உண்டு. இது பெரும்பாலும் தலைப்புப் பக்கத்தின் பின்புறத்தில் காணப்படும். இப் பக்கத்தில், காப்புரிமை அறிவிப்பு, பிற சட்டம்சார் அறிவிப்புகள், பதிப்பாளர் தகவல்கள், நூலின் பதிப்பு வரலாறு, நூலக காங்கிரசு விபரப்பட்டியல் தகவல்கள், அனைத்துலகத் தரப்பாட்டு நூல் எண் (ஐ.எசு.பி.என்) என்பன தரப்பட்டிருக்கும். இப்பக்கத்தில் காணப்படும் தகவல்கள் அந் நூலைக் குறிப்பாக அடையாளம் காண உதவுகின்றன.
# பதிப்பு அறிவித்தல்

## கூறுகள்

### காப்புரிமை அறிவிப்பு

இப்பக்கத்தில் காணப்படும் காப்புரிமை அறிவிப்பில் பொதுவாக மூன்று பகுதிகள் காணப்படும். இவை காப்புரிமை தொடர்பான மூன்று விடயங்களைக் கூறுகின்றன. இவை:
1. காப்புரிமை அடையாளம் ©
1. நூல் பதிப்பித்த ஆண்டு
1. காப்புரிமை கொண்டவரின் பெயர்.
# பதிப்பு அறிவித்தல்

## கூறுகள்

### பதிப்பாளர் விபரம்

இதன் கீழ் பதிப்பாளருடைய பெயர், அஞ்சல் முகவரி, இணையதள முகவரி, தொலைபேசி எண் போன்ற தொடர்புக்குரிய தகவல்கள் தரப்படும்.
# பதிப்பு அறிவித்தல்

## கூறுகள்

### பதிப்பு வரலாறு

இப் பகுதியில், நூலின் முதற்பதிப்புக் குறித்த தகவல்கள், தற்போதைய பதிப்புக் குறித்த தகவல்கள், பதிப்பு மீள் பதிப்பா அல்லது திருத்திய பதிப்பா என்பது போன்ற தகவல்கள் காணப்படும்.
# பதிப்பு அறிவித்தல்

## கூறுகள்

### நூலக காங்கிரசு பதிப்பின்போது பட்டியலிடல் (சி.ஐ.பி) தரவுகள்

இது, வெளிவரவிருக்கும் நூல்கள் தொடர்பிலான விபரப்பட்டியல் பதிவுகள் ஆகும். இத்தரவுகள், நூலகங்கள் தமக்கு வேண்டிய நூல்களை வாங்குவதற்கும், அவற்றைப் பட்டியலிடுவதற்கும் உதவுகின்றன.
# பதிப்பு அறிவித்தல்

## கூறுகள்

### அனைத்துலகத் தரப்பாட்டு நூல் எண் (ஐ.எசு.பி.என்)

இது நூலுக்குரிய அடையாள எண் ஆகும். பொதுவாக எல்லா நூல் தொடர்பான தரவுத் தளங்களும் நூல்களைத் தேடுவதற்கு இந்த எண்ணைப் பயன்படுத்துகின்றன.
# முன்னுரை

ஒரு நூல் தொடர்பில் **முன்னுரை** என்பது நூலை ஆக்கியவர் எழுதும் ஒரு அறிமுகம் ஆகும். இது ஆக்கியோன் தவிர்ந்த இன்னொருவர் எழுதும் நூலின் அறிமுகமான அணிந்துரையில் இருந்தும் வேறுபட்டது. முன்னுரைகளில், நூலை உருவாக்குவதற்கான எண்ணம் எவ்வாறு தோன்றியது, நூல் உருவான வரலாறு போன்ற விபரங்களும், சில சமயங்களில் நூல் உருவாவதற்குப் பங்களிப்பும், உதவிகளும் செய்தவர்களுக்கு நன்றி செலுத்தலும் முன்னுரைகளின் காணப்படும். நூலில் நன்றியுரைக்குத் தனிப்பகுதி இருப்பின் முன்னுரையில் இது இடம்பெறாது.  
முன்னுரையின் இறுதியில் பொதுவாக ஆக்கியோனின் பெயரும், முன்னுரை எழுதப்பட்ட இடம், தேதி என்பனவும் இருக்கும்.
# தமிழ் எழுதும் முறைமை

உலகின் தொன்மொழிகளிலும், செம்மொழிகளிலும் ஒன்றாகத் தமிழ் கருதப்படுகிறது. இதன் மொத்த எழுத்துக்கள் 247என்றாலும், அதனை பிழையற எழுதக் கற்க வெறும் 37குறியீடுகள் போதுமானது.தமிழ் எழுதும் முறைமை மூலம், நீங்கள் அடிப்படைத் தமிழ் எழுத்துக்களை எழுதப் பழகலாம். பிறரைப் பழக்கலாம்.  
நீங்கள் விரும்பும் கோப்பினை, உங்கள் கணினியிலேயே தரவிறக்கம் செய்து கொண்டு, இணைய இணைப்பு இல்லாமலேயே பயன்படுத்தலாம். இம்முறைமை மூலம், நீங்கள் அடிப்படைத் தமிழ் எழுத்துக்களை எழுதப் பழகலாம். பிறரைப் பழக்கலாம். ஒவ்வொரு கோப்பும், ஏறத்தாழ **6kb** அளவிலேயே இருக்கிறது.
# தமிழ் எழுதும் முறைமை

### மெய் - 18

- வல்லினம், மெல்லினம், இடையினம் போன்ற வேறுபாடுகள், ஒரே நிறத்தில் அடையாளமிடப் பட்டுள்ளன.
# தமிழ் எழுதும் முறைமை

### உயிர்மெய்யெழுத்துக்கள்- 216

- **18** மெய்யெழுத்துக்களுடன், "அ" என்ற உயிரெழுத்து மட்டும் இணைவதால் ஏற்படும் உயிர்மெய் வரிசை = ** 18** ஆகும். மற்ற **11** உயிரெழுத்துக்களும் இணையும் போது, மற்ற ** 198** எழுத்துக்களும் உருவாகின்றன.<u>(18 X 11 = 198 + 18 -->216)</u>
# நன்றியுரை (நூல்)

நூலாக்கத்துறையில் **நன்றியுரை** என்பது, குறித்த நூலை அல்லது ஆக்கத்தை உருவாக்குவதில் உதவியோருக்கு நன்றி தெரிவிக்கும் ஒரு உரை ஆகும். இதற்காக நூல்களில் ஒரு பகுதி ஒதுக்கப்படுவது உண்டு. சில வேளைகளில் நன்றி தெரிவித்தல் ஆக்கியோனின் முன்னுரையின் ஒரு பகுதியாக அமைவதும் உண்டு.  
நூல் உருவாக்கத்தில் நேரடியான ஈடுபாடு இல்லாமல், நிதியுதவி, திறனாய்வு உதவி, ஆலோசனைகள், ஊக்குவிப்பு போன்றவற்றினூடாகச் செய்யப்படும் உதவி செய்பவர்களுக்கே நன்றியுரைப் பகுதியில் நன்றி தெரிவிப்பது வழக்கு. நன்றி தெரிவித்தலை வகைப்படுத்துவதற்குப் பல முறைகள் உள்ளன. கைல்சும், கவுன்சிலும் (2004) பின்வரும் ஆறு வகைகளைக் குறிப்பிடுகின்றனர்.  
1. மனத்தளவு ஆதரவு
1. நிதியுதவி
1. தொகுப்புசார் உதவி
1. முன்வைத்தலுக்கான உதவி
1. தொழில்நுட்ப உதவி
1. கருத்தளவிலான தொடர்பாடல் ஆதரவு  
எடுத்தாளப்படும் அறிவுசார் ஆழத்தை எடுத்துக்காட்டும் மேற்கோள்களைப் போலவே கருத்தியல் தொடர்பாடல்களும் நூலின் ஆழத்திற்கு மிகவும் முக்கியமானவை. மேற்கோள் மூலங்களை நன்றியுரையில் குறிப்பிடுவது வழக்கமில்லை எனினும் கருத்தியல் ஆதரவு வழங்கியவர்களை நன்றியுரையில் குறிப்பிடுவது வழக்கம். சில வகையான நிதியுதவிகள் பற்றி நன்றியுரையில் குறிப்பிட வேண்டியது நிதிவழங்கும் அமைப்புகள் முன்வைக்கும் சட்ட அடிப்படையிலான தேவையாகவும் உள்ளன.
# அந்தமான்

**அந்தமான்** என்ற தலைப்பில் உள்ள கட்டுரைகள்:  
- அந்தமான் நிக்கோபார் தீவுகள், இந்தியாவின் யூனியன் ஆட்சிப் பகுதி
- போர்ட் பிளேர்
- அந்தமான் தீவுகள், தீவுக் கூட்டம்
- சிறிய அந்தமான் தீவு
- அந்தமான் ஜாரவா பழங்குடியினர்
- அந்தமான் செண்டினல் பழங்குடி மக்கள்
- அந்தமான் சிற்றறைச் சிறை
- அந்தமான் கடல்
- ராஸ் தீவு (அந்தமான் தீவுகள்)
- அந்தமான் சிறையில் வீர சவார்க்கர்
# அந்தமான்

## வேறு

- அந்தமான் காதலி, 1978 திரைப்படம்
- அந்தமான் கைதி, 1951 திரைப்படம்  
---
# பிழை திருத்தம் (நூல்)

அச்சிடப்படும் நூல் தொடர்பில் **பிழை திருத்தம் (திரைப்படம்|திருத்தம்** என்பது, நூலை உருவாக்கும் போது ஏற்பட்ட பிழைகளையும் அவற்றுக்கான திருத்தத்தையும் கொண்ட ஒரு பட்டியல் ஆகும். இது பொதுவாக நூலின் உரைப்பகுதிக்குப் பின்னால் சேர்த்துக் கட்டப்பட்டிருக்கும்.